નવસારી જિલ્લામાં પણ યુવાનોથી માંડી વૃદ્ધ સુધી લોકો ખાદીની પ્રોડકટ જેવી કે સુતરાઉ ખાદી, રેશન ખાદી, પોલીખાદી, ઉની ખાદીનો ઉપયોગ કરે છે. જોકે ખાદી ઉપર 5 ટકાથી 12 ટકા સુધી જીએસટી લદાતા તેના વેચાણમાં શરૂઆતથી જ ઘટાડો નોંધાતો જોવા મળ્યો છે. આ અંગે વલસાડ-નવસારી જિલ્લા ખાદી ગ્રામોદ્યોગ સહકારી મંડળી લિ. કરાડીના પ્રમુખ નટુભાઈ મણીભાઈ નાયકે જણાવ્યું કે જીએસટી લાગુ થયા બાદ જુલાઈ માસમાં ખાદીનું વેચાણ હરિયાણા-પંજાબ જેવા રાજ્યોમાં તો 50 ટકા થઈ ગયું છે. નવસારી જિલ્લાની વાત કરીએ તો અહીં પણ વેચાણમાં 20 ટકાનો ઘટાડો જોવા મળ્યો છે.